**Banalitate împăienjenită**

*Micky*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a uzat materialul normalităţii,

compoziţia ei a fost folosită din abundenţă

până a ajuns să semene c-o pânză de păianjen

care-şi lungeşte franjurile dezordonate,

pentru a acapara

tot ce-ntâlneşte în preajma ei,

inclusiv, oamenii.

Veselia şi bunătatea

sunt poveşti nemuritoare,

umorul e-o peliculă SF cu marţieni,

dar sunt normale

atrocităţile oamenilor

care se plimbă prin labirintul vieţii,

conduşi de răutate şi invidie,

schimbând

drumul drept şi luminos al Domnului

cu mersul pe poteci îndoielnice.

O normalitate rătăcită în neant,

se dispensează

după nişte zaruri aruncate de soartă,

de noi, de cine mai ştie,

cine sau de ce?

Contagiune terestră,

o banalitate împăienjenită

pe care nimeni

nu se-nduplecă s-o schimbe,

făcând economie

de sentimente şi fapte bune,

fiind absolut convinşi că aşa e practic.